કેટલાક ઇતિહાસકારો અનુસાર, કાફૂરમાં ધીરે-ધીરે સત્તા અને રાજ મેળવવાની લાલચ વધતી જતી હતી, ખીલજીનું સામ્રાજ્ય કબજે કરવા માટે તેણે જ ખીલજીને ધીરે-ધીરે મૃત્યુ તરફ ધકેલ્યા હતા. તેણે ખીલજીને નજરબંધ કરી ધીમુ ઝેર આપવાનું શરૂ કર્યું હતું. ઇતિહાસ પર નજર નાખતાં સુલતાન અલાઉદ્દીન ખીલજીના પાત્રના અનેક પાસા સામે આવે છે. હવે ડાયરેક્ટર સંજય લીલા ભણસાલીએ આ ફિલ્મમાં કયા પ્રસંગો લીધા છે તથા વાર્તા કઇ રીતે રજૂ કરી છે, આ જાણવું રસપ્રદ રહેશે.